Ancaq Elmira xanım bu hesabatı verməklə həm də yolları göstərir ki, vəkillik fəaliyyəti artırılmalıdır, canlandırılmalıdır. Hesabatda çox aydın şərh olunur ki, bu institutun təkmilləşdirilməsi ilə bağlı müəyyən dövlət qurumları qarşısında məsələlər qaldırılıb. Burada nə qəbahət var ki? Əslində, bunu yaxşı hal kimi qiymətləndirmək lazımdır. Bunu dövlətin və ya ombudsmanın nöqsanı kimi şərh eləmək yersizdir. Yeri gələndə bizə irad tuturlar ki, iqtidardan olan insanlar nöqsanları bilmirlər, gizlədirlər. Bu, əslində, ombudsmanın fəaliyyətinə kölgə salmaqdır. Mən də vəkillik fəaliyyətinin təkmilləşdirilməsinin tərəfdarıyam və layihədəki dəyişiklikləri, əlavələri məqbul hesab edirəm. Çox sağ olun.